**Alexandre Lavoie** (s. 17. marraskuuta 1992 Anjou, Québec, Kanada) on kanadalainen jääkiekkoilija, joka pelaa Ranskan pääsarjassa Ligue Magnus-joukkue Grenoblessa. Hän on pelipaikaltaan keskushyökkääjä, mutta Lavoie osaa pelata myös laidassa. Hänen aiemman seuransa, SM-liigajoukkue Kalevan Pallon toimitusjohtaja Toni Saksmanin mukaan Lavoie on peliä tekevä laitahyökkääjä, joka tuo joukkueeseen nopeita jalkoja ja pehmeitä käsiä. Hän laukoo oikealta.

Ura
---

Lavoie pelasi Québecin paikallisia juniorisarjoja Laval-Bourassa Rousseaun joukkueessa, kunnes Chicoutimi Saguenéens varasi hänet 39. pelaajana QMJHL:n varaustilaisuudessa 2008. Kaudesta 2008–2009 Lavoie pelasi vielä yli puolet Rousseaussa. Hän voitti tehoilla 15+16=31 koko Québecin juniorisarjan pudotuspelien piste- ja syöttöpörssin sekä jakoi maalipörssin voiton joukkuetovereidensa Sébastien Bergeronin ja Eliezer Sherbatovin kanssa. Kolmannella QMJHL-kaudellaan 2010–2011 Lavoie oli tehoilla 24+31=55 Saguenéensin toiseksi paras maalintekijä ja kolmanneksi paras pistemies. Kesken kauden 2011–2012 hän siirtyi Cape Breton Screaming Eaglesiin. 

Kaudella 2012–2013 Lavoie oli joukkueen paras pistemies ja syöttäjä sekä jakoi sisäisen maalipörssin voiton Michael Clarken kanssa tehoilla 19+30=49, vaikka hän siirtyi kesken kauden Rimouski Océaniciin. Lavoie teki QMJHL:n runkosarjassa kauden aikana yhteensä tehot 36+60=96, joilla hän sijoittui liigan pistepörssissä seitsemänneksi. Pudotuspeleissä Lavoie oli Océanicin paras pistemies ja maalintekijä tehoilla 5+3=8. QMJHL-kauden päätteeksi hän siirtyi pelaamaan miesten pelejä CHL-joukkue Allen Americansiin, jossa Lavoie pelasi yhden playoff-ottelun tehden yhden syöttöpisteen. Hän voitti kauden päätteeksi CHL:n mestaruuden, Ray Miron President’s Cupin.

Heinäkuussa 2013 Lavoie teki Allen Americansin CHL-joukkueen kanssa vuoden mittaisen sopimuksen. Hän oli kaudella 2013–2014 joukkueen paras pistemies ja syöttäjä tehoilla 25+51=76, joilla Lavoie sijoittui liigan pistepörssissä seitsemänneksi. Hän voitti kauden päätteeksi taas Ray Miron President’s Cupin. Lavoie valittiin CHL:n vuoden tulokkaaksi ja tulokkaiden tähdistökentälliseen. Maaliskuussa 2014 Americans lainasi hänet AHL-joukkue Oklahoma City Baronsiin, jossa Lavoie pelasi seitsemän runkosarjaottelua tehden yhden maalin. Elokuussa 2014 hän teki vuoden mittaisen sopimuksen ECHL-joukkue Florida Everbladesin kanssa. Lavoie oli kaudella 2014–2015 joukkueen toiseksi paras maalintekijä ja kolmanneksi paras pistemies tehoilla 21+36=57. Syyskuussa 2015 Everblades kauppasi hänet Indy Fueliin. Lavoie oli kaudella 2015–2016 joukkueen paras pistemies ja syöttäjä tehoilla 16+38=54.

Kaudeksi 2016–2017 Lavoie siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Hän voitti tehoilla 14+38=52 koko sarjan syöttöpörssin ja sijoittui pistepörssissä toiseksi edellään vain Victor Ejdsell. Kaudeksi 2017–2018 Lavoie siirtyi 1+1-vuotisella sopimuksella SM-liigajoukkue Kalevan Palloon. Hän onnistui tekemään Mestarien liigassa kuudessa ottelussa seitsemän tehopistettä, mutta SM-liigan runkosarjassa 16 ottelussa vain kuusi tehopistettä. Lavoie joutui lopulta pieneen rooliin ja ajoittain myös kokoonpanon ulkopuolelle, kunnes lokakuun 2017 lopulla hänen sopimuksensa purettiin yhteisymmärryksessä. Pian tämän jälkeen Lavoie palasi Allsvenskaniin ja siirtyi loppukauden sopimuksella Timrå IK:n riveihin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Chicoutimi Saguenéens | QMJHL | 22 | 2 | 4 | 6 | 6 | – | – | – | – | – |
| 2009–2010 | Chicoutimi Saguenéens | QMJHL | 65 | 13 | 27 | 40 | 24 | 7 | 2 | 1 | 3 | 2 |
| 2010–2011 | Chicoutimi Saguenéens | QMJHL | 62 | 24 | 31 | 55 | 27 | 4 | 1 | 2 | 3 | 0 |
| 2011–2012 | Chicoutimi Saguenéens | QMJHL | 35 | 8 | 6 | 14 | 14 | – | – | – | – | – |
|  | Cape Breton Screaming Eagles | QMJHL | 30 | 15 | 18 | 33 | 12 | 4 | 0 | 2 | 2 | 0 |
| 2012–2013 | Cape Breton Screaming Eagles | QMJHL | 37 | 19 | 30 | 49 | 38 | – | – | – | – | – |
|  | Rimouski Océanic | QMJHL | 26 | 17 | 30 | 47 | 12 | 6 | 5 | 3 | 8 | 4 |
|  | Allen Americans | CHL | – | – | – | – | – | 1 | 0 | 1 | 1 | 0 |
| 2013–2014 | Allen Americans | CHL | 60 | 25 | 51 | 76 | 42 | 15 | 2 | 5 | 7 | 8 |
|  | Oklahoma City Barons | AHL | 7 | 1 | 0 | 1 | 0 | – | – | – | – | – |
| 2014–2015 | Florida Everblades | ECHL | 67 | 21 | 36 | 57 | 34 | 1 | 0 | 0 | 0 | 0 |
| 2015–2016 | Indy Fuel | ECHL | 71 | 16 | 38 | 54 | 20 | – | – | – | – | – |
| 2016–2017 | BIK Karlskoga | Allsvenskan | 51 | 14 | 38 | 52 | 22 | – | – | – | – | – |
| 2017–2018 | KalPa | SM-liiga | 16 | 3 | 3 | 6 | 6 | – | – | – | – | – |
|  | Timrå IK | Allsvenskan | 30 | 8 | 12 | 20 | 2 | – | – | – | – | – |
| 2018–2019 | HC Innsbruck | EBEL | 51 | 11 | 23 | 34 | 10 | – | – | – | – | – |
| 2019–2020 | Frisk Asker | Norja | 43 | 12 | 31 | 43 | 22 | – | – | – | – | – |
| 2020–2021 | Allen Americans | ECHL | 12 | 0 | 6 | 6 | 2 | – | – | – | – | – |
|  | HC Vita Hästen | Allsvenskan | 20 | 6 | 12 | 18 | 6 | – | – | – | – | – |
| 2021–2022 | Västerås IK | Allsvenskan | 19 | 5 | 4 | 9 | 12 | – | – | – | – | – |
|  | Mora IK | Allsvenskan | 31 | 10 | 9 | 19 | 6 | – | – | – | – | – |
| 2022–2023 | SønderjyskE | Tanska | 35 | 8 | 26 | 34 | 20 | 6 | 0 | 1 | 1 | 6 |
| 4 kautta | yhteensä | Allsvenskan | 151 | 43 | 75 | 118 | 48 | – | – | – | – | – |
| 3 kautta | yhteensä | ECHL | 150 | 37 | 80 | 117 | 56 | 1 | 0 | 0 | 0 | 0 |

Lähteet
-------

* Alexandre Lavoie The Internet Hockey Databasessa (englanniksi)
* Alex Lavoie *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Alex Lavoie *Elite Prospects*. Everysport Media Group AB.  (englanniksi)
2. 1 2 3 4  Alexandre Lavoie The Internet Hockey Databasessa (englanniksi)
3. 1 2  Kai Kantola ja Alex Lavoie KalPan hyökkäykseen *Jatkoaika.com*.  10.5.2017. Jatkoaika r.y. Viitattu 12.5.2017.
4. ↑  Americans Sign QMJHL Forward Alexandre Lavoie *livininthered.net*.  1.7.2013.  Arkistoitu 14.5.2014. Viitattu 12.5.2017. (englanniksi)
5. ↑  ‘Blades Add Forward Alexandre Lavoie for 2014-15  1.8.2014. ESTERO, FL:  Florida Everblades.  Arkistoitu 8.3.2017. Viitattu 12.5.2017. (englanniksi)
6. ↑  Hollerud, Brent: Fuel sign veteran defenseman Zach Miskovic *indianafuelhockey.com*.  23.9.2015. INDIANAPOLIS:  Indiana Hockey Club, LLC.  Arkistoitu 4.3.2016. Viitattu 12.5.2017. (englanniksi)
7. ↑  Bengtzén, Jakob: Alex Lavoie klar för BIK *bikkarlskoga.se*.  24.8.2016. BIK Karlskoga. Viitattu 12.5.2017. (ruotsiksi)
8. ↑  Alex Lavoien sopimus on purettu *kalpa.fi*.  30.10.2017. KalPa Hockey Oy. Viitattu 30.10.2017.
9. ↑  SM-liigasta kenkää saanut kanadalaisfloppi löysi itselleen uuden osoitteen – "Kovan luokan pelaaja tälle tasolle" *suomikiekko.com*.  31.10.2017. Nordic Sport Media. Viitattu 1.11.2017.